**Sick Child Guidelines for the 2021-2022 School Year**

**Cov Cai Ua Raws Thaum Menyuam Muaj Mob Rau Xyoo Kawm Ntawv 2021-2022**

Eau Claire Area School District yuav ua raws district cov cais thaum menyuam muaj mob mus ntxiv.

Yog ib tug menyuam twg muaj cov tsos mob li hauv qab no tom tsev kawm ntawv, tsev kawm ntawv yuav hu rau niam txiv/tus saib xyuas/tus tso cai rau hu thaum hu tsis tau niam txiv kom tuaj tos tus menyuam:

* Kub taub hau siab li 100.4 lossis tshaj
* Raws plab
* Ntuav
* Hnoos tsis paub tsum
* Ua tej thaj uas liab liab lossis tej thaj pob uas muaj kua dej nyob rau ntawm cov qaij tawv

Yog koj tus menyuam muaj cov tsos mob li hais saum no tam sim no lossis 24 xuab moos dhau los, thov cia nws nyob tom tsev.

Ntxiv rau district cov cai ua raws rau thaum menyuam muaj mob, ECASD kuj tseem yuav ua raws COVID-19 cov cais ua raws thaum menyuam muaj mob uas tau hais tseg los ntawm Eau Claire City-County Health Department.

Yog koj tus menyuam muaj cov tsos mob COVID-19 hauv qab no tom tsev kawm ntawv, tsev kawm ntawv yuav hu niam txiv/tus saib xyuas/tus tso cai rau hu thaum hu tsis tau niam txiv kom tuaj tos tus menyuam. Peb muaj kuaj COVID-19 dawb tom tsev kawm ntawv rau cov tub ntxhais kawm thiab cov tsev neeg. Yog koj xav kom peb kuaj koj tus menyuam lossis cov menyuam, koj yuav tau sau daim ntawv tso cai ua ntej yuav kuaj. Kuj muaj kuaj rau tus tub ntxhais kawm cov neeg uas nyob hauv nws lub tsev thiab.

Tus menyuam lossis tus neeg ua haujlwm uas muaj cov tsos mob no yuav tau hnav daim ntaub npog ntsej muag thaum nws nyob tos neeg tuaj tos nws mus tsev. Yog nws tsis muaj daim ntaub npog ntsej muag, peb yuav muab ib daim rau nws. Thov saib cov tsos mob uas muaj los ntawm tsev kawm ntawv cov cai rau COVID-19 (School Based Exclusion for COVID-19).

Ib qho ntawm cov hauv qab no:  
 Hnoos  
 Ua tsis taus pa  
 Ua pa nyuaj  
 Tsis hnov khoom qab lossis tsw

Ob qho ntawm cov hauv qab no:

Ua daus no, no no, lossis tshee

Mob ib ce (mob qaij, mob leeg)

Mob taub hau

Mob qa

Ntxhaws ntswg lossis los ntswg

Xeev siab lossis ntuav

Raws plab

Nkees

Thov cia koj tus menyuam nyob tsev yog nws muaj ib tug tsos mob ntawm cov tsos mob hais los saum no tamsim no lossis 24 xuab moo dhau los kom tshaj qhov ib txwm muaj. Ntxiv thiab, thov cia cov neeg uas nyob nrog, xws li nus muag lossis lwm cov tub ntxhais kawm uas nyob ua ib tse nrog tus menyuam uas muaj tus tsos mob no nyob tsev.

Cov tub ntxhais kawm thiab cov neeg hauv lub tsev uas muaj cov tsos mob COVID yuav tau ua raws Eau Claire City-County Health Department cov cai quarantine (cais, nyob hauv tsev) raws li yuav tsum tau ua.

**\*Niam txiv/tus saib xyuas uas xa menyuam tuaj ntawm tsev kawm ntawv thiab tuaj tos menyuam ntawm tsev kawm ntawv yuav tsum hnav daim ntaub npog ntsej muag thaum mus rau hauv tsev kawm ntawv.**

Thov hu rau koj tus menyuam lub tsev kawm ntawv lossis cov menyuam cov tsev kawm ntawv yog koj muaj lus nug.